**Република Србија**

**Општина Мерошина**

**УПУТСТВО**

**ЗА ПРИПРЕМУ БУЏЕТА ОПШТИНЕ**

**МЕРОШИНА ЗА 2018.ГОДИНУ**

**\_\_\_\_\_2017.године**

**Мерошина**

**Законски основ**

Поступак припреме и доношења буџета локалне власт уређен је Законом о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 и 103/2015). На основу члана 31. Закона, по буџетском календару, Министар финансија доставља Упутство за припрему Одлуке о буџету локалне власти као и Фисклану стратегију до 5. јула.

Уколико Одлука о буџету локалне власти буде супротна смерницама из упутства које доставља Министар у делу којим се локалној власти дају смернице за планирање масе средстава за плате, броја запослених и субвенција, Министар може привремено обуставити пренос трансферних средстава из буџета Републике Србије, до момента док се одлука о буџету не усклади са упутством.

Чланом 40. Закона о буџетском систему предвиђено је да по добијању фискалне стратегије, локални орган управе надлежан за финансије доставља директним и индиректним корисницима буџета Упутство за припрему буџета, које треба да садржи:

- основне економске претпоставке и смернице за припрему нацрта буџета локалне

власти;

- опис планиране политике локалне власти;

- процену прихода и примања и расхода и издатака буџета локалне власти за

буџетску и наредне две фисклане године;

- обим средстава које може да садржи предлог финансијских планова директних и

индиректних буџетских корисника за буџетску годину, са пројекцијама за наредне

две фискалне године;

- смернице за припрему средњорочних планова директних корисника средстава

буџета локалних власти;

- поступак и динамику припреме буџета и предлога финансијских планова

директних буџетских корисника.

Чланом 41. Закона дефинисано је да су индиректни корисници средстава буџета локалне власти обавезни да припреме предлог финансијског плана на основу смерница које се односе на буџет локалне власти.

Директни корисници обавезни су да, у складу са смерницама и роковима, траже од индиректних корисника за које су одговорни, да доставе податке неопходне за израду предлога финансијског плана директног буџетског корисника. Истим чланом је предвиђено и да локални орган управе надлежан за финансије може да тражи непосредно од индиректних буџетских корисника податке о финансирању који су неопходни за припрему предлога буџета локалне власти.

У складу са чланом 27в. Закона о буџетском систему Влада сваке фискалне године подноси Народној скупштини Фискалну стратегију. Главни циљеви Фискалне стратегије су:

1) утврђивање краткорочних и средњорочних циљева фискалне политике Владе за

период од три узастопне фискалне године, почев од фискалне године за коју се

Фискална стратегија подноси;

2) пружање детаљног објашњења о усклађености наведених средњорочних циљева

са фискланим принципима и правилима утврђеним овим законом;

3) процена утицаја фискалне политике на међугенерацијску расподелу дохотка, као

и процена одрживости фискалне политике.

Министарство финансија требало је да, у складу са члном 31. Закона о буџетском систему, припреми нацрт Фискалне стратегије за 2018.годину са пројекцијама за 2019. и 2020.годину и достави га на мишљење Фискалном савету до 30.априла 2017.године, а Влади на усвајање до 1. јуна 2017.године.

До истека законског рока министарство надлежно за послове финансија није доставило локалним самоуправама Упутство за израду буџета за 2018.годину, нити Фискалну стратегију за 2018.годину, Из тог разлога процес планирања буџета Општине Мерошина започиње на основу Фискалне стратегије за 2017.годину са пројекцијама за 2018. и 2019.годину као и **Програма економских реформи за период од 2016.до 2018.године** који је Влада Републике Србије усвојила 3.марта 2016.године.

Приоритетне структурне реформе организоване су у осам кључних области:

- управљање јавним финансијама;

- инфраструктура,

- развој секотра пољопривреде, индустрије и услуга;

- пословни амбијент и борба против сиве економије;

- технолошка апсорпција и иновације;

- трговинска интегрисаност, запосленост и тржиште рада;

- социјално укључивање, смањење сиромаштва и

- промовисање једнаких могућности.

Раст БДП у 2017.години, ревидиран је навише са 2,7% на 3% и биће вођен растом инвестиционе потрошње. Такође, очекује се скроман раст животног стандарда. Фискални простор, обезбеђен снажним структурним прилагођавањем омогућио је благо кориговање навише државне потрошње у 2017.години.

У поређењу са претходним Програмом економских реформи, макроекономске пројекције за период од 2017.до 2019.године указују на повољнију путању опоравка. Пројектована кумулативна стопа раст реалног БДП за наредне три године од 10,5% заснована је на расту домаће тражње, пре свега опоравку инвестиционе активности и расту животног стандарда становништва. Започет инвестициони циклус током 2016.године и у наредним годинама биће носећи развојни фактор који ће, уз реструктурирање привреде омогућити даље смањивање унутрашњих и спољних неравнотежа. Даље спровођење реформе јавног сектора и побољшање пословног и инвестиционог окружења омогућиће стварање основе за убрзање раста.

Средњорочном макроекономском пројекцијом предвиђен је просечан реални раст БДП од 2,5%. Након седмогодишње стагнације и реалног смањивања потрошње становништва, очекује се скроман раст приватне потрошње у 2017.години (0,2%). Фискални простор, обезбеђен снажним структурним прилагођавањем од 2,5% БДП у 2016.години, омогућиће благ реални раст државне потрошње од 1,6% у 2017.години. Бољи фискални резултати од плана, **делом ће се користити за циљано повећање плата и пензија и сужавање јаза у платама сектора државе**. Предвиђено смањење броја запослених од 5% у јавном сектору током 2017.године утицаће на смањење државне потрошње и њен реални пад од 2,9%.

Међугодишња инфлација ће до средине 2017.године остати ниска и кретаће се око доње границе дозвољеног одступања од циља, а у другој половини 2017.очекује се њено постепено приближавање циљу од 3,0% након чега би требало да настави да се креће у границама циља.

Након што су у већем делу 2017.године регулисане цене бележиле негативне м.г.стопе раста, у наредном периоду оне би требало да буду у позитивној зони. У оквиру тих цена, највећи допринос инфлације у 2017.години очекује се од цена електричне енергије и цигарета, по основу раније утврђеног повећања акциза. Међутим, раст регулисаних цена у периоду пројекције требало би да остане знатно нижи у односу на просек претходних година и да износи око 5,0% годишње.

Такође, **у склопу реформе јавне управе**, усвојиће се законска решења којим се уређује систем зарада у сектору државе, систем платних разреда, унапређење регистра запослених у јавном сектору, каталогизација радних места, одређивање максималног броја запослених и план смањења односно отпимизације стурктуре запослених у сектору државе.

Део мера фискалне консолидације није спроведен, или се спроводи успорено, те се део расхода планиран за њихово спровођење није реализовао. Ово се, пре свега, односи на исплату отпремнина у оквиру рационализације јавног сектора.

Маса плата ће бити мања за 3% у 2016.години у односу на 2015.годину, а за 2017.годину предвиђено је смањење броја запослених за још 5%. У 2018.години није предвиђено додатно смањење броја запослених, али ће постојати пренети ефекти рационализације из 2017.године. У 2018.години, такође нису предвиђена средства за отпремнине за разлику од претходних година.

Општи циљеви реформе система плата у јавном сектору су: смањење неједнакости у платама, односно стварање правичности кроз увођење принципа једанака плата за једнак рад, јачање контроле буџета и управљивост масом плата и повећање транспарентности система. Поред тога, шири циљ реформе јавне управе у чији контекст се смешта реформа плата јесте и јачање учинка и делотворности јавне управе. Подаци у Регистру запослених ће бити допуњени називима и описом послова из каталога радних места и звања у јавном сектору (по областима). Каталози представљају попис, класификацију и вредновање радних места, што је један од најважнијих корака у спровођењу реформе платног система.

Основни циљеви економске и фискалне политике Владе у наредном трогодишњем периоду су:

- одржавање макроекономске политике стабилности,

- заустављање даљег раста дуга и успостављање тренда његовог смањења,

- наставак примене структурних реформи, посебно у домену јавних

предузећа, као и подизање ефикасности јавног сектора.

Имајући у виду да је законски рок да локални орган надлежан за финансије буџетским корисницима достави Упутство за припрему нацрта буџета 1. августа 2018.године, приступило се његовој изради полазећи од Фискалне стратегије за 2017.годину сапројекцијама за 2018. и 2019.годину.

Законом о буџетском систему дефинисано је да фисклани дефицит локалне власти може настати само као резултат јавних инвестиција и не може бити већи од 10% њених прихода у тој години. За одобрење фискланог дефицита изнад наведеног износа, само уколико је оно резултат реализације инвестиција, извршни орган локалне власти може да поднесе захтев Министарству финансија најкасније до 1.маја текуће године за наредну буџетску годину.

Посебна фискална правила обезбеђују да се смањење фискалног дефицита у односу на БДП, највећим делом оствари преко смањења текућих јавних расхода. Циљ посебних правила је и да се промени структура јавне потрошње у правцу смањења текућих расхода и повећања јавних инвестиција.

Приликом припреме предлога финансијски планова треба имати у виду Уредбу Владе Републике Србије о привременој обустави припадајућег дела пореза на зараде, односа преноса трансферних средстава из буџета Републике Србије локалној самоуправи 5. јуна 2013.године. Овом Уредбом се уређује поступак привремене обуставе припадајућег дела пореза на зараде, односа преноса трансферних средстава из буџета Републике Србије локалној самоуправи у случајевима да се зараде не исплаћују, или да се не спроводи политика запошљавања у складу са утврђеним програмима јавних предузећа, односно ако се установи да нису испоштовани рокови за измирење обавеза према привредним субјектима утврђеним законом којим се уређују рокови измирења новчаних обавеза у комерцијалним трансакцијама.

**Пројекција основних макроекономских показатеља Републике Србије преузета из Фискалне стратегије за 2017.са пројекцијама за 2018. и 2019.г.**

|  |  |  |  |
| --- | --- | --- | --- |
|  | Пројекција  2017. | Пројекција  2018. | Пројекција  2019. |
| БДП, годишње стопе реалног раста, % | 3,0 | 3,5 | 3,5 |
| Реални раст појединих компоненти БДП,% |  |  |  |
| Лична потрошња | 1,4 | 2,2 | 2,9 |
| Државна потрошња | 1,6 | 2,6 | 2,3 |
| Инвестиције | 5,7 | 5,7 | 4,9 |
| Инфлација, просек периода, у % | 2,4 | 3,0 | 3,0 |
|  |  |  |  |
|  |  |  |  |
|  |  |  |  |

**Смернице за припрему буџета**

**Општине Мерошина за 2018.годину**

Сагледавајући привредна кретања у 2017.години, полазећи од тога да ће у овој години реални раст БДП-а износити 1,8%, као и раст потрошачких цена од 2,8% ниво упослености у привреди и јавном сектору, а сагласно одредбама члана 40. Закона о буџетском систему, буџетски корисници општине Мерошина су у обавези да се при изради предлога финансијског плана за 2018.годину придржавају следећег:

1. Основ политике планирања прихода и расхода мора бити у складу са реалним пројекцијама буџета општине за 2017.годину.

2. При изради предлога финансијских планова за 2018.годину, корисници буџета треба да планирају расходе и издатке до нивоа утврђених овим Упутством, водећи рачуна при томе о донетим одлукама утовореним обавезама и друго, од стране Скупштине општине, односно надлежног органа општине Мерошина.

3. Ради сагледавања могућности буџета општине Мерошина за 2018.годину и наредне две године, даје се следећа пројекција прихода и примања,као и расхода и издатака:

ПРИХОДИ (у 000 динара)

|  |  |  |  |  |  |
| --- | --- | --- | --- | --- | --- |
| **Ек.**  **кл.** | **ОПИС** | **Процена** | **Пројекција** | | |
| **2017.** | **2018.** | **2019.** | **2020.** |
| 711 | Порез на доходак, добит и капиталне добитке | 111.300 | 122.000 | 122.000 | 125.000 |
| 713 | Порез на имовину | 22.500 | 23.000 | 23.000 | 25.000 |
| 714 | Порез на добра и услуге | 9.250 | 9.500 | 9.500 | 10.000 |
| 716 | Други порези | 6000 | 6000 | 6000 | 6000 |
| 730 | Донације и трансфери | 223.299 | 215.000 | 215.000 | 212.000 |
| 741 | Приходи од имовине | 2.200 | 2.500 | 2.500 | 2.500 |
| 742 | Приходи од продаје добара и услуга | 7.100 | 7.000 | 7.100 | 7.000 |
| 743 | Новчане казне и одузета имовинска корист | 2.000 | 2.000 | 1.500 | 1.500 |
| 744 | Добровољни трансфери од физичких и правних лица | / | / | / | / |
| 745 | Мешовити и неодређени приходи | 38.559 | 11.000 | 11.500 | 11.500 |
| 770 | Меморандумске ставке за рефундацију расхода | 500 | 5.000 | 1.000 | 1.000 |
| 810 | Примања од продаје основних средстава | / | / | / | / |
| 91 | Примања од задуживања | 40.000 | 40.000 | 40.000 | 40.000 |
|  | **УКУПНИ ПРИХОДИ И ПРИМАЊА** | 462.708 | 338.500 | 339.000 | 441.500 |

РАСХОДИ

(У 000 динара)

|  |  |  |  |  |  |
| --- | --- | --- | --- | --- | --- |
| **Ек.**  **кл.** | **ОПИС** | **Процена** | **Пројекција** | | |
| **2017.** | **2018.** | **2019.** | **2020.** |
| **400** | **Текући расходи** | **406.243** | **382.000** | **382.000** | **382.000** |
| 410 | Расходи за запослене | 99.051 | 98.000 | 98.000 | 98.000 |
| 420 | Коришћење робе и услуга | 162.446 | 164.525 | 164.525 | 164.525 |
| 440 | Отплата камате | 1.615. | 1.615 | 1.615 | 1.615 |
| 450 | Субвенције | 17.500 | 14.000 | 14.000 | 14.000 |
| 460 | Донације и трансфеи | 90.731 | 90.000 | 90.000 | 90.000 |
| 470 | Социјална заштита | 9.100 | 9.000 | 9.000 | 9.000 |
| 480 | Остали расходи | 21.100 | 15.000 | 15.000 | 15.000 |
| 490 | Средства резерви | 5.000 | 5.000 | 5.000 | 5.000 |
| **500** | **Издаци за нефинансијску имовину** | **51.965** | **52.000** | **52.500** | **54.500** |
| 510 | Основна средства | 50.965 | 51.000 | 52.000 | 54.000 |
| 540 | Природна имовина | 1.000 | 1.000 | 500 | 500 |
| 610 | Отплата главнице | 4.500 | 4.500 | 4.500 | 4.500 |
|  | **УКУПНИ РАСХОДИ И ИЗДАЦИ** | 462.708 | 398.500 | 499.000 | 441.500 |

4. Планирање расхода за плате и накнаде запослених у складу са колективним уговором (плате, отпремнине, превоз, социјална давања и др.), треба вршити крајње рационално.

5. Расходе по основу куповине роба и услуга треба планирати на нивоу 2017.године (ограничења услуге репрезентације, поклона, службених путовања, контрола дневница, фиксне и мобилне телефоније и др.) и они се могу планирати само ако су у функцији обављања изворних и поврених послова у складу са Законом односно актом оснивача.

6. Набавка роба и услуга и капитална улагања (зграде опрема) морају бити у складу са Законом о јавним набавкама. У 2018.години расходи на терет буџета неће се извршавати уколико не постоји план јавних набавки.

**Преглед обима средстава**

Правни основ за утврђивање предлога обима срестава у финансијским плановима директних и индиректних корисника средстава буџета локалне власти садржан је у члану 40. тачка 4. Закона о буџетском систему.

Лимити расхода за буџетске кориснике општине Мерошина за 2018.годину, дати су на бази сагледавања потребних средстава за рад и функционисање буџетских корисника, створених обавеза и могућности смањења појединих расхода у оквиру директних и индиректних буџетских кросника, као и најављених законских прописа од стране Владе Репбулике Србије а које ће бити у смислу растерећења привреде, односно смањења појединих јавних прихода.

**Преглед лимита укупних расхода буџетских корисника у 2018.,2019 и 2020**

**години из извора финансирања 01-приходи из буџета**

**(у 000 дин.)**

|  |  |  |  |  |
| --- | --- | --- | --- | --- |
| **Р.б.** | **БУЏЕТСКИ КОРИСНИК** | **Укупни лимити из буџета** | | |
| **2018.год.** | **2019.год.** | **2020.год** |
| 1. | Скупштина општине | 21.187 | 21.187 | 21.187 |
| 2. | Председник општине | 8.045 | 8.045 | 8.045 |
| 3 | Општинско веће | 3.700 | 3.700 | 3.700 |
| 4. | Општинска управа | 417.000 | 393.000 | 396.000 |
|  | **УКУПНО:** | **449.932** | **425.932** | **428.932** |
|  |  |  |  |  |
|  |  |  |  |  |

**Поступак и динамика припрема буџета локалне власти и предлога финансијских планова корисника средстава буџета локалне власти**

Предлог финансијског плана за 2018.годину мора да представља процену финансијских потреба корисника буџетских средстава, као и извора средстава из којих ће се ова потреба финансирати.

Корисници буџетских средстава израђују предлоге финансијских планова за буџетску годину са пројекцијама за наредне две фискалне године, без обзира да ли се капитални пројекти уговарају фазно по годинама или корисник преузима обавезе по уговору који захтева плаћање у више година.

Посебно је важно да буџетски корисници у предлогу свог финансијског плана, осим буџетских, искажу и **друге изворе финансирања** (сопствени приходи, донације и сл.).Услов за коришћење остварених сопствених прихода за одређену намену биће да је расход планиран у буџету.

**Предлог финансијског плана обухвата:**

1) Расходе и издатке за 2018.г. и две наредне године, исказане по буџетској класификацији (у складу са обрасцима који су саставни део вог упутства), као и по програмској класификацији;

2) Детаљно писано образложење расхода и издатака, као и извора финансирања;

3) Детаљно писана израда програмског дела буџета**;**

4) Предлог капиталних пројеката (по обрасцу који је саставни део овог упутства);

5) Предлог пројеката развојне помоћи ЕУ који се планирају у 2018.години, односно пројекти који ће бити реализовани у 2018.години и две наредне године (предлог доставити у слободној форми са следећим обавезним елементима: назив пројекта, циљ пројект, опис пројекта, буџет пројекта, финансијско учешће у пројекту, рокови почетка и завршетка пројекта, носилац пројекта и партнери).

Делови предлога финансијског плана састоје се из писаног објашњења, које обухвата и образложење, средњорочну квантификацију и процену ефеката нових политика и инвестиционих приоритета, на основу Упутства за припрему буџета и средњорочних планова корисника средстава буџета општине и финансијског захтева (члан 37. Закона о буџетском систему се сходно примењује и на јединице локалне самоуправе и њене кориснике у складу са чланом 41. )

Чланом 112. Закона о буџетском систему предвиђено је да се од доношења одлука о буџету локалних власти за 2015.годину уводи програмски буџет. У том смислу постоји обавеза и корисника буџета да припреме предлоге финансијских планова (као саставног дела програма пословања/рада) по програмском моделу.

Предлог финансијских планова буџетских корисника садржи следеће табеле и обрасце:

* **Табела 1-зараде запослених;**
* **Табела 2 –Капитални пројекти у периоду 2018-2020.године;**
* **Табела 2а-Капитални пројекти у периоду 2018-2020.године;**
* **Табела 3 – Захтев за текуће издатке,** са подацимаи постојећим активностима и услугама корисника буџетских средстава;
* **Табела 4-Захтев за основна средства**, за набавку опреме, додатна средства за капиталне пројекте започете у претходним фискалним годинама и за нове капиталне пројекте, као приоритете које треба размотрити у поступку доношења буџета;
* **Табела 5- Средства за плате и број запослених у 2018.години;**
* **Обрасци1,2 и 3 за програмски буџет**

У табелема 2. и 3. дата је могућност за исказивање **захтева за додатна средства**, за

текуће активности које не могу бити усклађене са ограничењем средстава за текуће издатке, са предлогом приоритета, које треба размотрити у поступку доношења буџета.

Делови наведених предлога финансијских планова састоје се из **писаног објашњења и финансијског захтева.**

**Писано објашњење захтева за текуће издатке** обавезно садржи податке о организационој структури директног корисника буџетских средстава, активностима и услугама, преглед средстава и запослених, неопходних за активности и услуге у оквиру текућих издатака.

**Средства за плате** у 2018.години треба планирати полазећи од плата исплаћених за јул 2017.године. Приликом утврђивања масе средстава за плате у 2018.години буџетски корисници треба да пођу од постојећег броја запослених**.**

Законом о начину одређивања маскималног броја запослених у јавном сектору утврђен је начин одређивања максималног броја запослених у јавном сектору као и обим и смањење броја запослених (рационализација) до достизања максималног броја запослених.

У систему јавног сектора обухваћен је и систем локалне самоуправе који чине органи јединице локалне смаоуправе, јавне службе, јавна предузећа, правна лица основана од стране тих предузећа, привредна друштва и друге организације које у систему локалне самоуправе имају обавезу пријављивања податка о запосленима у Регистар, односно запослени чије се плате, односно зараде финанасирају из буџета локалне самоуправе.

У погледу надлежности о утврђивању максималног броја запослених по системима (државни органи, јавне службе, аутономне покрајине и јединице локалне самоуправе). Влада РС за сваку календарску годину утврђује максималан број запослених на предлог Генералног секретаријата Владе, уз претходно прибављено мишљење надлежних министарстава.

На основу акта Владе, Скупштина јединице локалне самоуправе својим актом утврђује максималан број запослених понаособ за сваки организациони облик који се налази у систему јединице локалне самоуправе.

Према Закону о начин одређивања маскималног броја запослених у јавном секотру, о органима општине Мерошина, јавним предузећима и установама чији је оснивач општина Мерошина 31.12.2018.године може бити највише\_\_\_\_\_\_запослених.

Програм оптимизације јавног секотра у периоду 2015-2018.године као једна од основних компоненти структурних реформи јавног сектора требало би да покаже на који начин, којом динамиком и мерама се може спровести смањење броја запослених, а да се не наруши делотворност и функицонисање система државне управе и да се кроз функционисано и организационо реструктурирање изврши реорганизација јавног сектора. То подразумева и у 2018.гдини процес рационализације тј. смањење броја запослених, имајући у виду обавезу да у периоду 2015-2018 јавну потршњу годишње треба смањити за 5%.

**Захтев за додатна средства** пружа кориснику буџетских средстава могућност да евентуално тражи средства за финансирање активности и услуга, које по процени корисника буџетских средстава представљају приоритетне области које треба узети у обзир у планирању буџета за 2018.годину, а за које није утврђен обим средстава у довољном износу или није уопште утврђен.

Корисник може поднети више од једног захтева за додатно финансирање. За сваки захтев за додатна средства **треба доставити појединачно детаљно писано обрзаложење**. Сваки од захтева мора бити означен бројем који представља приоритете тог захтева (нпр. захтев број 1 требало би да означава највиши приоритет корисника буџетских средстава).

Писано објашњење **захтева за основна средства** обавезно садржи, за сваки појединачни захтев, разлоге, опис, план реализације и процену трошкова у вези са коришћењем и одржавањем основног средства.

**Програмски буџет**

Посебнонаглашавамо да у складу са одредбама члана2. тачка 58. Члана 112. Закона о буџетском систему локалне смауправе имају обавезу увођења програмског модела буџета у одлуци о буџету локалне власти почев од 2015.године. У том смислу постоји обавеза и корисника буџета да припреме и предлоге финансијских планова (као саставног дела програма пословања/рада) по програмском моделу.

Програмски буџет омогућава бољи учиника јавне управе, већу одговорност корисника буџет, успостављање чвршеће везе између годишњих буџета, утврђивања приоритетних расхода и издатака и већу транспарентност потрошње.

Обзиром на обавезу примене програмског модела планирања упућујемо корисника буџета Општине Мерошина да се Упутсво за припрему програмског буџета се може наћи на сајту Министарства финансија ([www.mfin.gov.rs](http://www.mfin.gov.rs)), као и на сајту СКГО ([www.skgo.org](http://www.skgo.org)).

Нарочито је потребно обратити пажњу на шифрарник програма, програмских активности и пројеката који су дати у прилогу тог упутства.

**Планирање издатака капиталног пројекта**

Ради ефикаснијег планирања и припреме, поступајући у складу са законским одредбама, корисници буџетских средстава дужни су да органу надлежном за послове финансија доставе планиране капиталне пројекте за буџетску и наредне две године, приказане у табели (Табеле 2. и 2а. Преглед капиталних пројеката даје се у Прилогу). У наведеним табелама, корисници су у обавези да искажу планиране издатке за капиталне пројекте по годинама који се односе на изградњу и капитално одржавање, по контима на трећем и четвртом нивоу, и то:

1) издатке за израду пројектно-техничке документације по конту 5114 (осим уколико је иста већ израђена);

2) издатке за експропријацију земљишта на конту 5411;

3) издатке за извођење радова на изградњи, односно извођење радова на капиталном одржавању на контима 5112 и 5113;

4) издатке за ангажовање стручног надзора на конту 5114 (осим уколико исти нису планирани од стране инвеститора или на неки други начин).

У циљу реалног планирања издатака капиталног пројекта, неопходно је да корисници образложе тренутни статус дозвола и сагласност (локацијска, грађевинска дозвола, сагласности одговарајућих јавних предузећа) које су неопходне за почетак извођења радова. Корисници су дужни да планирају расходе, који су у вези са добијањемових дозвола и сагласности, на одговарајућим контима .

Такође, на основу свеобухватне процене потреба, пројекте је потребно рангирати по приоритетима, у складу са усвојеним стратешким документима, водећи рачуна да приоритет у финансирању имају већ започети пројекти.

Изменама Закона о буџеском систему Сл.гласник РС,број103/2015) буџети локалне ласти имају обавезу да исказују пројекте из области родне равноправности.Приликом предлагања пројеката потребно је поштовати принцип родне равноправности,као и предвидети начин на који ће се у образложељу исказати родна анализа.

Чланом 22. Закона о буџетском систему дефинисано је да Одлука о буџету и финансијски план директног, односно индиректног корисника буџетских средстава садржи **план сопствених прихода**, као и план њиховог трошења.

**Напомене везане за попуњавање табела**:

- Табеле се достављају у штампаном облику, са печатом и потписом функционера

буџетског корисника;

- У табелама се попуњавају само бела поља;

- При попуњавању Табела 2,2а,3 и 4. уносе се износи у хиљадама динара;

- Не уносе се зарези, односно тачке, с обзиром да су поља форматирана тако да се

ови сепаратори аутоматски додељују по уношењу цифре.

**Упутство и табле** можете преузети на почетној страни сајта \_\_\_\_\_\_\_\_\_\_\_\_\_под називом Упутство за припрему буџета општине Мерошина за 2017.годину.

Рок за достављање предлога финансијских планова директних и индиректних корисника Одељењу за финансије је **1. септембар 2018.године**

**НАПОМЕНА:** По усвајању Фискалне стратегије за 2018.годину са пројекцијама за 2019. и 2020.годину од стране Владе Репбулике Србије и доношењу **Упутства за припрему одлуке о буџету локалне власти за 2018.годину,** који садрже конкретне параметре за утврђивање висине појединих врста расхода, пре свега, плата, као и **осталих мера које утичу на јавну потрошњу,** сви буџетски корисници биће благовремено обавештени, како би приступили евентуалним изменама и допунама предлога финансијских планова.

Број:\_\_\_\_\_\_\_\_\_\_  
 У Мерошини, \_\_\_\_\_\_\_2017.године

Руководилац

Одељења за финансије,

Хранислав Ђорђевић Начелник

Општинске управе,

Драган Петровић,к..к